Hvidhovedet havørn er den amerikanske nationalfugl og figurerer mange steder i amerikansk litteratur og symbolik, herunder USA's store segl, præsidentens segl (afbilledet til venstre) og flag, flere logoer for føderale institutioner, og flag mv. for flere delstater. Brugen går tilbage til USA's første år som selvstændig stat og er muligvis efter inspiration fra den romerske republik som anvendte kongeørnen i deres symbolik.